text: Uheld på E45 giver massiv kø
  16 april 2014 kl. 13.45
  Et uheld mellem motorvejskryds Kolding og Kolding Ø har skabt store kødannelser på motorvej E45
  Påsketrafikken er onsdag eftermiddag lammet på motorvejsnettet omkring Kolding. En ulykke har medført, at der er lange kødannelser både på E20 fra Fyn og fra E45 fra Vejle.
  Det venstre spor på motorvejen skulle være frit, men de mange biler gør, at motorvejen stadigvæk er pakket.
  Ulykken skete da en personbil ville forsøge at undvige en lastbil. Det betød, at bilen kørte ad vejen og endte på en nærliggende mark. De to børn der sad på bagsædet i bilen, kunne selv kravle ud af bilen, mens forældrene skulle have hjælp.
  En paramediciner der tilfældigvis var på motorvejen hjalp forældrene, der ikke kunne komme ud. Blandt andet fordi deres seler holdte dem fast.
  Politiet oplyser, at alle fire passagerer i bilen er uden for livsfare.
  